## Rješenje kojim se utvrđuje da je za društva Euroagram tis d.o.o. Zagreb, Euroherc osiguranje d.d. Zagreb, Jadransko osiguranje d.d. Split, Euroherc životno osiguranje Zagreb (sada i dalje: Agram životno osiguranje d.d. Zagreb), ...

### NN 93/2006 (21.8.2006.), Rješenje kojim se utvrđuje da je za društva Euroagram tis d.o.o. Zagreb, Euroherc osiguranje d.d. Zagreb, Jadransko osiguranje d.d. Split, Euroherc životno osiguranje Zagreb (sada i dalje: Agram životno osiguranje d.d. Zagreb), ...

# HRVATSKA AGENCIJA ZA NADZOR FINANCIJSKIH USLUGA

**2172**

Sukladno odredbama članka 15. stavak 1. točka 3. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine«, broj
140/05), članka 32. stavka 7. Zakona o preuzimanju dioničkih društava (»Narodne
novine«, broj 84/02, 87/02,120/02), u skraćenom upravnom postupku nadzora
postupka preuzimanja javnog dioničkog društva Sunce osiguranje d.d. Zagreb,
Braće Domany 6, pokrenutom po službenoj dužnosti, Uprava Hrvatske agencije za
nadzor financijskih usluga, na sjednici održanoj 10. kolovoza 2006. godine,
donijela je

## RJEŠENJE

1. Utvrđuje se da je za društva Euroagram TIS d.o.o. Zagreb, Ulica grada
Vukovara 282, Euroherc osiguranje d.d., Zagreb, Ulica grada Vukovara 282;
Jadransko osiguranje d.d., Split, Put Supavla 1/II; Euroherc životno osiguranje
d.d., Zagreb, Ulica grada Vukovara 282 (sada i dalje: Agram životno osiguranje
d.d. Zagreb, Ulica grada Vukovara 282); Euro DAUS d.d., Split, Put Mostina 1 i
Euroleasing d.o.o., Zagreb, Remetinečka cesta 98, dana 2. listopada 2004.
godine, nastala obveza na objavljivanje ponude za preuzimanje javnog dioničkog
društva Sunce osiguranje d.d. Zagreb, Braće Domany 6.
2. Utvrđuje se da je Rješenjem Hrvatske agencije za nadzor financijskih usluga,
klasa: UP/I-450-08/06-10/05, urbroj: 326-101/06-18, od dana 21. srpnja 2006.
godine, društvu Euroagram TIS d.o.o. Zagreb, Ulica grada Vukovara 282, kao
Ponuditelju, odobreno objav­ljivanje ponude za preuzimanje javnog dioničkog
društva Sunce osiguranje d.d. Zagreb, Braće Domany 6, po cijeni od 560,09 kuna
po dionici.
3. Utvrđuje se da je društvo Agram životno osiguranje d.d. Zagreb, Ulica grada
Vukovara 282, nakon nastanka obveze na objavljivanje pobude za preuzimanje dana
2. listopada 2004. godine, protivno odredbi članka 29. stavak 1. Zakona
preuzimanju dionič­kih društava, s dioničarima društva Sunce osiguranje d.d.
Zagreb, Braće Domany 6, zaključilo ukupno 27 Ugovora o prijenosu i prodaji
dionica Sunce osiguranja d.d. Zagreb, za stjecanje ukupno 14.260 dionica s
pravom glasa i to s:
1) Radoš Osman, iz Zagreba, Aerodrom 16a, dana 16. svibnja 2005. godine,
2) Joso Jurčević, iz Kastva, Jurjenići 128, dana 7. lipnja 2005. godine,
3) Eda Karlović, iz Rijeke, I.G.Kovačića 5, dana 17. lipnja 2005. godine,
4) Milivoj Benigar, iz Rijeke, Simonettijeva 7, dana 17. lipnja 2005. godine,
5) Ivan Harča, iz Bjelovara, N. Jurišića 2d, dana 17. lipnja 2005. godine,
6) Draga Harča, iz Bjelovara, N. Jurišića 2d, dana 27. lipnja 2005. godine,
7) Valentina Ljubešić, Pleternica, Vinogradska 9, dana 27. lipnja 2005. godine,
8) Darko Ljubešić, Pleternica, Vinogradska 9, dana 27. lipnja 2005. godine,
9) Slobodan Trbović, iz Zagreba, Prisavlje 10, dana 4. srpnja 2005. godine,
10) Zvonko Franić, iz Daruvara, Gundulićeva 21, dana 7. srpnja 2005. godine,
11) Vesna Štefanac, iz Daruvara, Daruvarskog odreda 10, dana 7. srpnja 2005.
godine,
12) Ivanka Kapustić, iz Varaždina, Koprivnička 3, dana 7. srpnja 2005. godine,
13) Nada Ileš, iz Sokolovca, Mali Grabičani, 2b, dana 15. srpnja 2005. godine,
14) Obrad Gavrić, iz Jastrebarskog, Gornja Reka 103, dana 19. kolovoza 2005.
godine,
15) Stanislav Nakić, iz Širokog Brijega, Uzarići 202, dana 19. kolovoza 2005.
godine,
16) Vlado Ćavar, iz Širokog Brijega, Japlanička 8, dana 19. kolovoza 2005.
godine,
17) Gordana Nakić, iz Širokog Brijega, Uzarići 202, dana 19. kolovoza 2005.
godine,
18) Božo Galić, iz Širokog Brijega, A. Mihanovića b.b., dana 19. kolovoza 2005.
godine,
19) Zlata Ribarić, iz Bjelovara, V. Desnice 13, dana 19. kolovoza 2005. godine,
20) Ivan Galić, iz Mostara, Blajburških žrtava 91, dana 8. rujna 2005. godine,
21) Irena Galić, iz Mostara, Blajburških žrtava 91, dana 8. rujna 2005. godine,
22) Milan Roso, iz Gruda, I. G. Kovačića 9a, dana 3. listopada 2005. godine,
23) Rudo Vegar, iz Ljubuškog, Zrinskih Frankopana 14, dana 3. listopada 2005.
godine,
24) Marinko Musa, iz Širokog Brijega, Čerigaj 38, dana 3. listopada 2005.
godine,
25) Marijan Peričić, iz Vrbovca, Naselje S. Radića 19b, dana 18. studenoga 2005.
godine,
26) Marijana Peričić, iz Vrbovca, Naselje S. Radića 19b, dana 18. studenoga
2005. godine,
27) Dubravko Peričić, iz Vrbovca, Naselje S. Radića 19b, dana 18. studenoga
2005. godine,
4. Utvrđuje se da je društvo Agram životno osiguranje d.d. Zagreb, Ulica grada
Vukovara 282, kao kupac dionica, dioničarima iz točke 4. izreke ovoga Rješenja,
kao prodavateljima dionica društva Sunce osiguranje d.d. Zagreb, Braće Domany 6,
za dionice koje su predmet sklopljenih Ugovora o prodaji i prijenosu dionica
Sunce osiguranja d.d. Zagreb, isplatilo cijenu od 300,00 kuna po dionici.
5. Utvrđuje se da dioničari iz točke 4. izreke ovoga Rješenja, mogu putem mjesno
nadležnog trgovačkog suda zahtijevati obvezno sklapanje ugovora o prodaji
dionica društva Sunce osiguranje d.d. Zagreb, Braće Domany 6, po cijeni po kojoj
je društvo Euroagram Tis d.o.o. Zagreb, Ulica grada Vukovara 282, bilo obvezno
objaviti ponudu za preuzimanje društva.
6. Ovo rješenje objavit će se u »Narodnim novinama«.

```
Obrazloženje
```

Uvidom u predmete klasa: UP/I-450-08/05-02/171 i klasa: UP/I-450-08/06-10/05,
utvrđeno je da je trgovačko društvo Euroagram TIS d.o.o., Zagreb, Ulica grada
Vukovara 282, dana 2. studenog 2005. godine, podnijelo Komisiji za vrijednosne
papire Republike Hrvatske, kao pravnom predniku Hrvatske agencije za nadzor
financijskih usluga (dalje u tekstu: Agencija), temeljem odredbe članka 13.
stavak 1. Zakona o preuzimanju dioničkih društava (dalje u tekstu: Zakon),
Zahtjev za odobrenje objavljivanja ponude za preuzimanje trgovačkog društva
Sunce osiguranje d.d., Zagreb, Braće Domany 6 i dokumentaciju u privitku.
Uvidom u Rješenje Agencije od dana 21. srpnja 2006. godine, društvu Euroagram
TIS d.o.o. Zagreb, Ulica grada Vukovara 282, utvrđeno je da je istim Rješenjem
Agencija odobrila objavljivanje ponude za preuzimanje javnog dioničkog društva
Sunce osiguranje d.d. Zagreb, Braće Domany 6, po cijeni od 560,09 kuna po
dionici.
Nadalje je utvrđeno da je obveza objavljivanja ponude za preuzimanje za društvo
Euroagram TIS d.o.o. Zagreb, Ulica grada Vukovara 282 kao ponuditelja i društva
Euroherc osiguranje d.d., Zagreb, Ulica grada Vukovara 282; Jadransko osiguranje
d.d., Split, Put Supavla 1/II; Agram životno osiguranje d.d, Zagreb, Ulica grada
Vukovara 282; Euro DAUS d.d., Split, Put Mostina 1 i Euroleasing d.o.o., Zagreb,
Remetinečka cesta 98, nastala dana 2. listopada 2004. godine, sukladno odredbi
članka 4. stavak 1., a u svezi s člankom 8. stavak 1. točka a) i stavkom 4.
Zakona.
Nakon nastanka obveze na objavljivanje ponude za preuzimanje, društvo Euroagram
TIS d.o.o. Zagreb, Ulica grada Vukovara 282 i društva Euroherc osiguranje d.d.,
Zagreb, Ulica grada Vukovara 282; Jadransko osiguranje d.d., Split, Put Supavla
1/II; Agram životno osiguranje d.d, Zagreb, Ulica grada Vukovara 282; Euro DAUS
d.d., Split, Put Mostina 1, Euroleasing d.o.o., Zagreb, Remetinečka cesta 98 i
Eurodom d.o.o., Osijek, Drinska 123, stekli su ukupno 14.260 dodatnih dionica s
pravom glasa, temeljem 27 Ugovora o prijenosu i prodaji dionica Sunce osiguranja
d.d. Zagreb, zaključenih s dioničarima navedenima u točki 4. izreke ovoga
Rješenja. Uvidom u navedene Ugovore o prijenosu i prodaji dionica Sunce
osiguranja d.d. Zagreb, utvrđeno je da je istim ugovorima kupoprodajna cijena
utvrđena u iznosu od 300,00 kuna po dionici.
Sukladno odredbi članka 29. stavka 1. Zakona, od trenutka nastanka obveze
objavljivanja ponude za preuzimanje do objave ponude, odnosno od objave ponude
do isteka roka važenja ponude, dionice s pravom glasa koje su predmet ponude
ponuditelj ne smije steći niti se smije obvezati da će ih steći na drugi način
osim ponudom za preuzimanje.
Sukladno odredbi članka 15. stavak 3. Zakona, ponuđena cijena ne može biti niža
od najviše cijene po kojoj je ponuditelj, ili osoba koja s njime zajednički
djeluje, stekao dionice s pravom glasa u razdoblju od jedne godine prije dana
objavljivanja ponude za preuzimanje.
Odredbom članka 32. stavak 8. Zakona, određeno je da svaki dioničar izdavatelja
može putem mjesno nadležnog trgovačkog suda zahtijevati obvezno sklapanje
ugovora o prodaji dionica, pod uvjetima pod kojima je morala biti objavljena
ponuda za preuzimanje.
Obzirom da društvo Euroagram TIS d.o.o. Zagreb, Ulica grada Vukovara 282 kao
ponuditelj i društva Euroherc osiguranje d.d., Zagreb, Ulica grada Vukovara 282;
Jadransko osiguranje d.d., Split, Put Supavla 1/II; Agram životno osiguranje
d.d. Zagreb, Ulica grada Vukovara 282; Euro DAUS d.d., Split, Put Mostina 1 i
Euroleasing d.o.o., Zagreb, Remetinečka cesta 98, kao društva koja s
ponuditeljem zajednički djeluju, nisu, sukladno odredbi članka 13. stavka 1.
Zakona, u roku od 30 dana od dana nastanka obveze na objavljivanje ponude za
preuzimanje, Komisiji za vrijednosne papire republike Hrvatske, kao pravnom
predniku Agencije, odnosno Agenciji podnijeli zahtjev za odobrenje objavljivanja
ponude za preuzimanje društva Sunce osiguranje d.d. Zagreb, Braće Domany 6,
ponudu i isprave iz članka 12. Zakona te obzirom da su nakon nastanka obveze na
objavljivanje ponude za preuzimanje, protivno odredbi članka 29. stavka 1.
Zakona, stjecali dionice s pravom glasa koje su predmet ponude, po cijeni koja
je niža od najviše cijene po kojoj su navedene osobe stekle dionice izdavatelja
u razdoblju od jedne godine prije dana objavljivanja ponude za preuzimanje, to
je Agencija, sukladno ovlaštenju iz odredbe članka 32. stavak 7. Zakona,
odlučila kao u točkama 1 - 5 izreke ovoga Rješenja.
Temeljem odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-450-08/06-10/38
Urbroj: 326-101/06-1
Zagreb, 10. kolovoza 2006.

Predsjednik Uprave
**Ante Samodol**, v. r.

Rješenje, NN 93/2006-2172
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)